num_pages: 271
description: Yrjö Kallinen oli omaperäinen ajattelija, joka pyrki tinkimättä totuudellisuuteen ja myötätuntoon. Opetusneuvos Yrjö Kallisen (1886-1976) elämä on Suomen historian merkillisimpiä ihmiskohtaloita. Hän sai sisällissodassa neljä kuolemantuomiota, vaikka yritti toimia rauhanvälittäjänä valkoisten ja punaisten välillä. Toisen maailmansodan jälkeen vankkumattomasta pasifistista tuli Suomen puolustusministeri. Osuustoimintamies ja Työväen Sivistysliiton pitkäaikainen puheenjohtaja oli merkittävä puhuja. Kallinen oli paitsi sosialidemokraatti myös teosofi ja tunsi tarkasti idän uskonnot. Hänen jatkosodan aikana kirjoittamansa opas zen-buddhalaisuuteen hakee vertaistaan suomalaisen tietokirjallisuuden erikoisuuksien joukossa. Yrjö Kallinen oli omaperäinen ajattelija, joka pyrki tinkimättä totuudellisuuteen ja myötätuntoon. Matti Salmisen kirjoittaman elämäkertateoksen lähteinä ovat Yrjö Kallisen omat tekstit, joista valtaosa on aiemmin julkaisemattomia. Vastalöydetty kirjeenvaihto ja kattava arkistotutkimus luovat Kallisesta uudenlaisen kuvan, ja Kallisen ulkomaisille toimittajille antamat haastattelut valaisevat Suomen historiaa tavanomaisesta poikkeavista näkökulmista. Matti Salminen on tietokirjailija ja toimittaja. Hän on aiemmin julkaissut kirjat Elämmekö valheessa ja Sadan vuoden inhimillisyys.
language: Finnish
title: Yrjö Kallisen Elämä ja Totuus
publisher: Like Kustannus